Gunn Margit Andreassen

**Gunn Margit Andreassen**, rođena 23. jula 1973. u Kristiansandu, je nekadašnja norveška biatlonka i trostruka svjetska prvakinja.

## Karijera 
### Olimpijske igre 
Andreassen je nastupila četiri puta na olimpijskim igrama: na ZOI 1994, ZOI 1998, ZOI 2002. i ZOI 2006. i osvojila jednu srebrnu i jednu bronzanu medalju.Srebrnu medalju je osvojila na ZOI 2002. u štafetnoj utrci s Ann-Elen Skjelbreid, Lindom Tjørhom i Liv Grete Poirée kada su za 30&nbsp;s bili sporiji od njemačke štafete u sastavu Katrin Apel, Uschi Disl, Andrea Henkel i Kati Wilhelm. Bronzanu medalju, na ZOI 1998. osvojila je s Ann-Elen Skjelbreid, Annette Sikveland i Liv Grete Skjelbreid. Najbolji plasman u pojedinačnim utrkama bila  su joj dva 16-a mjesta: u utrci sprinta na ZOI 2002, kada je s jednim promašajem i zaostatkom od 1:38.3&nbsp;min bila sporija od pobjednice Njemice Kati Wilhelm, koja je završila utrku bez promašaja; te tri dana kasnije u potjeri s dva promašaja i zaostatkom od 1:49.1 u odnosu na Ruskinju Olgu Medvedcevu.

### Svjetska prvenstva 
Na Svjetskim prvenstvima u biatlonu, Gunn Margit Andreassen je nastupila jedanaest puta u periodu 1995-2007. godine. Osvojila je ukupno šest medalja i to tri zlatne, jednu srebrnu i dvije bronzanu. Zlatne medalje je osvojila u ekipnim disciplinama: prvu na SP 1995. u ekipnoj utrci s Elin Kristiansen, Annette Sikveland i Ann-Elen Skjelbreid; drugu na SP 1997. ponovo u ekipnoj utrci s Liv Grete Andreassen, Ann-Elen Skjelbreid i Annette Sikveland; a treću na SP 2004. u štafetnoj utrci s Lindom Tjørhom, Gro Marit Istad-Kristiansen i Liv Grete Poirée. Jedinu medalju u pojedinačnoj konkurenciji osvojila je na SP 2003, osvojivši treće mjesto u utrci na 15 km kada je s 37.5&nbsp;s zaostatka i bez promašaja bila sporija od pobjednice, češke biatlonke Kateřine Holubcove, koja je završila utrku bez promašaja. Jednu srebrnu medalju osvojila je na SP 1997. u štafeti s Annette Sikveland, Liv Grete Andreassen i Ann-Elen Skjelbreid; a drugu bronzanu medalju osvojila je na SP 1995. u štafeti s Hildegunn Fossen, Annette Sikveland i Ann-Elen Skjelbreid.

### Svjetski kup 
Prvi nastup u Svjetskom kupu imala je 4. marta 1993. u sezoni 1992/93. u norveškom Osluu u utrci na 15&nbsp;km kada je osvojila 21-o mjesto s tri promašaja i zaostatkom od 3:46.3&nbsp;min iza pobjednice, ruskinje biatlonke Anfise Rezcove. Nikada nije pobijedila u pojedinačnim utrkama, ali je tri puta osvojila drugo mjesto. U štafeti je pobijedila osam puta, šest puta je bila druga i devet puta treća.

### Norveška prvenstva 
## Privatni život 
S norveškim biatloncem Frode Andresenom ima tri sina.

## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Norveški biatlonci
Kategorija:Rođeni 1973.
Kategorija:Biografije, Kristiansand
Kategorija:Biatlonci na Zimskim olimpijskim igrama 1994.
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Osvajači srebrne medalje na Olimpijskim igrama (Norveška)
Kategorija:Osvajači bronzane medalje na Olimpijskim igrama (Norveška)
Kategorija:Osvajači medalja na Svjetskim prvenstvima u biatlonu
Kategorija:Norveški olimpijci u biatlonu
Kategorija:Svjetski prvaci u biatlonu
Kategorija:Osvajači medalja na Zimskim olimpijskim igrama 2002.
Kategorija:Osvajači medalja na Zimskim olimpijskim igrama 1998.